
I. De fontibus. 



De incursionibus, quas Goti usque ad Constantinum in impe- 
rium Romanum susceperunt, omnium optime P. Herennius Dexippus 
Atheniensis 1 j egit, qui res maxime sua aetate gestas et uberrime 
et summa cum fide protulit. Hic in operis quod inscribitur 
Xqovi/.q libris duodecim, quae ante Claudium mortuum 2 ) facta 
sint, breviter atque annalium scriptorum modum secutus nominibus 
archontum et consulum praefixis describit. 3 ) Idem de pugnis, 
quas Romani cum populis qui trans Istrum et Pontum babitabant 
Scythicis, qui dicuntur, commiserunt, accuratius quam in chronicis 
disseruit in libello, qui 2xv&ixa 4 ) inscribitur, quod opus ex excerptis, 
quae nobis conservata sunt 5 ), ab Istro a. 238 deleta 0 ) usque ad 
271 processisse cognosci potest. 

Inter eos, qui Dexippum excerpserunt, ceteris excellunt sex 
scriptores historiae Augustae, qui inde ab Hadriano usque ad 
Numerianum imperatorum vitas descripserunt. Quibus ut antea 
viri docti non diffisi sunt ita nostris temporibus aiiter de his 
iudicatur. 7 ) Quamvis enim dissentiant 8 ) de vitarum auctoribus 

1) Fragmenta apud Muellerum, fragmenta historicorum Graecorum III, 
p. 666—6*7 et Dindorfium, historici Graeci minores I, p. 165—204. 

2) cf. Etymologicum Magnum ed. Gaisford p. 333: Stephanus Byzant. 
\."EkovQoi; praeter quos quae proferunt Eunapius ed. Dindorf., hist. Gr. 
min. I, p. 208; Euagrius, hist. eccl. V, 24; Photius, bibl. ed. Bekker cod. 77 
p. 53; cod. 82 p. 64; Niebubr, corpus script. historiae Byzantinae I, praef. 
p. XIV sqq.; Dittenberger, die attische Panathenaidenaera, comment. in hono- 
rem Mommseni. Berlin 1877. p. 246. adn. 11. 

3) Eunapiua apud Dindorfium I, p. 207; 208; v. Gordiani 2, 1; Photius 
bibl. c. 82. p. 64; c. 86. 

4) Photius cod. 82 p. 64; Tzetzes, chil. IX, 274 sqq. 

5) Bohme, Dexippi fragmenta ex Iulio Capitolino, Trebellio Pollione, 
Georgio Syncello collecta. Commentationes Ienenses II, p. 1 — 90. Leipzig 1883. 

6) cf. y. Max. et Balb. 16, 3. 

7) De eis, qui usque ad a. 1882 tractaverunt, cf. H. Peter, die scriptores 
hist. Aug. 1865—1882. Philol. 43. (1884) p. 137—194. 

8) cf.Dessau, Hermes 24 (1889) p. 337—392; Herm. 27. (1892) p. 561-605 

et de temporibus, quibus sint compositae, tamen omnes ad unum 
tabulas et litteras narrationi intextas fere omnes ab auctoribus 
ipsis fictas esse putant; epistularum quideni nonnullas, quarum 
summam aliis ex fontibus deprompserunt, aliqua esse auctoritate. l ) 
Quibus scriptoribus, quamvis minore diligentia fontibus usi sint, 
ita ut nonnulla saepius proferrent 2 ), idcirco non parva vis est 
attribuenda, quod praeter ceteros Dexippi annales secuti sunt, 
qui saepe ab eis allatus maxime Pollioni permulta tradidit. Atque 
quae de irruptionibus a Gotis susceptis illi proferunt, omnia 
Dexippo debentur. Quod inde perspicue cognosci potest, quod 
narratione consulum nominibus praepositis annalium scriptores 
imitantur 3 ) et Scytharum nomen Gotis attribuunt neque minus de 
iis, quae Zosimus et Syncellus eisdem de rebus afferunt. Quae 
cum ita sint, aegre ferendum est, quod inde a Philippo usque 
ad Gallum imperatorem vitae integrae, praeterea Valeriani vitae 
maxima pars non ad nos pervenerunt, quibus ipsis temporibus fines 
Romani ab Gotis permultum invasi sunt. 

Multa de eisdem rebus a Gotorum populo his temporibus 
gestisZosimusmemoriae tradidit, qui in prima operis parte 4 ) plurima 
ex Dexippi chronicis deprompsit 5 ); neque enim eis assentiri possum 
qui eum alio quodam scriptore, qui illius Sxv&ixa adhibuit, usum 
esse censent 0 ). Zosimus autem, quia ad narrandas magnas ex- 
peditiones & Gotis terra marique susceptas Dexippi chronica 
semper secutus est, quamvis interdum non diligentem praecipue 
in locis describendis et temporibus definiendis se praebuerit, tamen 
gravissimus putandus est auctor. 



eumque Becutus Seeck, Jahns Jahrbb. 141 (1890) p. 609—639; Rh. Mus. 49. 
(1894) p. 208—224; contraeos Klebs, Histor.Zeitschr. 61. (1889). p. 213—245; Rb. 
Mus. 45. (1890) p. 436-464; Rh. Mus. 47. (1892) p. 1—52; Mommsen, Herm. 25. 
(189o) p. 228- 292; Wdlfflin, Sitz. Ber. bayr. Akad. 1891. p. 465—538; H. Peter, 
die scr. h. Aug. 6 litterargeschichtliche Untersuchungen. Leipzig 1892. 

1) cf. praeter cetera v. Claud. c. 6—12. 

2) cf. de Maximo et Balbino electis: v. Maxim. 20; 32, 3; Max. et Balb. 
1, 2; 6, 6; Gordian 10, 1. 

3) cf. Mommsen, Herm. 25. <1890) p. 255 adn. 3. 

4) Zosim. I, c. 1—46. 

5) cf. Reitemeieri ed. Zosimi. Leipzig 1884. p. XXIXsq.; Martin. , de 
fontibus Zosimi. diss. Berlin 1866 ; BOhme, Dexippi fragmenta. 

6) Mendel88ohn, Zosimus p. XXXIII; Wachsmutb, Einleitung in die alte 
Gescbichte. Leipzig 1895. p. 675. 

Eodem de fonte hausta sunt excerpta Anonymi qui drcitur 
post Dionem, quem praecedente Niebuhrio 1 ) cum alii tum de 
Boor 2 ) esse Petrum Patricium demonstraverunt Hic autem praeter 
Dionem et Herodianum Dexippo ac post eum Eunapio auctoribus 
usu8 est. 3 ) 

Ad bos testes accedunt Georgius Syncellus et Zonaras, ex 
quibus ille saeculo nono exloyrjv xQovoygacpiag , quo opere res 
usque ad a. 284 gestas tractat, secutus Alexandrinos chronographos 
Panodorum et Annianum composuit, quorum ille Eusebii auctori- 
tate nititnr et Dexippi, de quo Syncellus et ipse videtur nonnulla 
hausisse. 4 ) Praeter quos aiium scriptorem adhibuit, cuius opus 
saeculo octavo exeunte conscriptum esse de Boor 5 ) demonstravit. 
Exstat autem de compluribus Gotorum invasionibus 6 ) optima apud 
Syncellum memoria. 

Ex quo aliquo modo Zonaras pendet, qui in rebus ab Alexan- 
dro usque ad Constantinum enarrandis cum aliorum tum Petri 
Patricii vestigiis ingreditur 7 ) ; nam eorum, qui hunc solum eius 
fontem fuisse iudicant sententiam refellunt vel haec, quae Zonaras et 
Syncellus de clade, quam Persae Valeriano capto acceperunt, 
proferunt 8 ): Sync. p. 716, 5 — 7 ^KalXioxov xovxoig hteK&ovvog %ov 
'Piofiaiujv OTQariqyov . . . . ov qpvydvzeg TtQoeoirjoavzo iav%olg a = 

1) Corpus scr. hist. Byzant. I, p. XXIV. 

2) Byzantin. Zeitschr. I ( 1 892)p. 1 3 sqq. ; sedMai, scriptt. vett. no?a collectio ; 
Mendelssobn, Zosimi praef. p. XXXIV; Mommsen, Herm. VI (1872) p. 89sqq. 
de Johanno Antiocheno ea esse decerpta putant. 

3) cf. Schmidt in Zonara a Dindorfio edito VI p. LIV; Martin p. 12; 
Boebme p. 13; de Boor 1. c. ; Peter, die geschichtliche Litteratur uber die 
roem. Kaiserzeit. Leipzig 1897. II, p. 174. 

4) cf. Gutschmid, Kleine Schriften. Berlin 1889. I, p. 425; Boehme 
p. 14 : Gelzer, S. Julius Africanus u. die byzantinische Chronographie. Leipzig 
1880 et 1885. II, p. 185; Krumbacher, Geschicbte der byzantin. Litteratur. 
Mttnchen 1897 p. 340 sq. 

5) Byz. Z. I p. 29. 

6) Annis 250/51; 253; 267 factis. 

7) Scbmidt, Zonar. ed. Dindorf. VI p. 277; 280 sq., Bttttner-Wobst, com- 
ment. Fleckeisenianae. Leipzig 1890. p. 169. De Petro a Zonara adhibito 
egerunt: Scbmidt 1. c. p. 276 sqq.; Boehme p. 9; de Boor, Byz. Z. I, p. 13sqq. 
Patzig, Byz. Z. V (1896) p. 26 censet, Zonaram Petri Patricii relationem e libro 
hausisBe, cui nomen indit «Leoquelle* cuiusque auctorem Traianum Patricium 
esse Byz. Z. III (1S94) p. 471 ratiocinatur; huic se applicat Krumbacher, Byz. 
Litt p. 322. 

8) Patzig, Byz. Z. V. p. 3S. 

1* 



Zon. XII, 23 (ed. Dindorf. III. p. 141, 29—30) v oi ^iivroi Pco- 
paioi (pvyovreg .... oroarrtfbv kavzoig i7ciozrjoav KalXioxov 
riva u ; KalXiozog enim ab his falso scribitur pro Ballista; cf. 
praeterea: Sync. p. 721, 4 sqq. = Zon. XII, 27 (III. p. 152, 21 sqq.); 
Sync. p. 721, 16— 19«-Zon. XII, 27 (III. p. 153, 11—12), quod ab 
alio anctore non traditum est; Sync. p. 724, 13sqq. — Zon. XII, 
30 (III p. 156, 21 sqq.). Praeter Syncellum autem Zonaras Synopsin 
a Satba 1 ) editam in suum usum convertit 2 ), quae chronica maxima 
ex parte de imperatorum historia deperdita, de Zosimo, de Malala 
excerpta usque ad annum 1261 pertinent. 

Ex reliquis scriptoribus, qui de rebus Goticis egerunt, ad 
Dexippi opera (v. p. 1) non referendi sunt Aurelius Victor, 
Eutropius, Festus, qui ad enarrandas res ante Diocletiani impe- 
rium gestas eadem illa quae iam non exstat historia imperatorum 
usi sunt. 3 ) Praeter quos nonnulla auctor epitomae, quae antea 
Aurelio Victori adscribebatur, interdum ex Eutropio repetita 
memoriae prodit 1 ). Eidem in extrema parta multa praebuisse 
videtur Ammianus. 

Hic scriptor, qui Dexippo, ubi de Gotis disserit 5 ), usus est, 
cum aliis tum Iordanis operi subest, quod inscribitur „de origine 
actibusque Gotorum." Iordanes autem omnium solus de Gotis 
ipsis historiam non tam ipse scripsit quam de opere a Oassiodoro 
duodecim libris composito excerptam paulo amplificavit. c ) IUe 
enim in rebus inde a Philippo usque ad Constantinum describendis 
praeter Ammianum, cui plurima debet 7 ), nonnulla ex Eusebio- 
Hieronymo mutuatus est, ipse autem ex Orosio, qui Eusebium- 



1) Paris 1694. 

2) cf. p. 25. adn. 4. 

3) Enmann, Philol. 4. Suppl. Bd. (1884) p. 347; 432 sqq., Peter, Litteratur- 
gescbichte II, p. 130sqq. 

4) cf. Enmann p. 404. Peter 1. c. II, p. 155 minus recte putavit hoc in 
libello Herodiani et Dexippi relationes esse coniunctas. 

5) cf. Ammian. XXXI, 5. 15—17. 

6) Sybel, de fontibus Jordanis. diss. Berlin 1837; Schirren, de ratione, 
quae inter Jordanem et Cassiodorum intercedat diss. Dorpat 1858; Kopke, 
deutsche Forschungen 1859. p. 40sqq.; J. Grimm, kleine Schriften III. Ber- 
lin 1866. p. 171—235; Ranke, Weltgeschichte IV, 2. p. 313 — 327; plurima pro- 
fert Mommsen, ed. Jordanis, Monum. Germaniae Historica V, 1. Berlin 1882. 
praef. 

7) Sybel p.' 31 ; Mommsen p. XXXIII. 

Hieronymum et Eutropium magna ex parte exscripsit »). Cassio- 
doru8 vero Gotorum bistoriam, quantum potuit, inde ab antiquissimis 
temporibus repetere conatus est et summis laudibus ornavit, ut 
eos principatu Italiae dignos depingeret. Qua de causa Scytharum 
res, quorum nomine illa gens a Graecis scriptoribus saepe ap- 
pellabatur et, ne quid inter antiquissima tempora eaque, quibus 
Goti ipsi ad Pontum Euxinum pervenerunt, interesset, Getarum 
quoque, quorum sedes illi postea partim occupabant 2 ), eis attri- 
buit. Praeter ea id spectat, ut illi fere semper Romanorum amicitia 
usi esse videantur; bella igitur ob tributa a Romanis recusata 
exorta esse docet 3 ), beneGotos de Romanis esse meritos enarrat. 4 ) 
Quod in Cassiodori opus excerpendum Jordanes parum diligentiae 
consumpsit; nam de maximis quidem expeditionibus a Gotis 
susceptis perpauca nobis tradidit.-') 

Idem scripsit Jordanes chronica „de summa temporum vel 
origine actibusque Romanorum quae ut Cassiodori °) et Prosperi 
Tironis 7 ) chronica et chronica Gallica 7 ) maximam partem ori- 
ginem trahunt ex Hieronymo, qui Eusebii chronicis in Latinum 
conversis nonnulia ex Eutropio bausta adiecit eaque usque ad annum 
378 continuavit. Hieronymus autem Isidori quoque, qui n historiam 
Gotorum, Wandalorum, Sueborum" composuit, primarius fonsfuit. 8 ) 

Ad tempora vero quibus quisque imperator imperium tenu- 
erit, accuratius definienda spectant chronica urbis Romae a 
chronographo a. 354 conscripta 9 ) , quae cum Eusebii in linguam 
Armeniam translatis plerumque congruunt. 10 ) Accedunt fasti con- 
sulares ab Hydatio a. 470 compositi u ) quibus cum ex consulari- 
bus Constantinopolitanis a. 395 editis, quos chronicon Paschale l2 ) 

t) cf. Moerner, de Orosii vita elusque historiarum libris VII adv. pa- 
ganos. diBS. Berlin 1844. p. 144. 

2) cf. p. 7. 

3) v. Get. 13, 76; 26, 134; 29, 146; 30, 154; 47, 244; cf. Sybel p. 44. 

4) Get. 21. 111; 112. 

5) Get. 20. 

6) ed. Mommsen, Mon. Germ. IX, 2. p. 109—163. 

7) Mon. Germ. IX, 1. p. 341 sqq.; p. 632-644. 

8) Mon. Germ. IX, 2. p. 241 sqq. 

9) Mon. Germ. IX, 1. p. 143—148. 

10) cf. Mommsen, Mon. Germ. IX, 1. p. 141. 

11) Mon. Germ. IX, 1. p. 197—247. 

12) ed. Dindorf. Bonn 1832. 



quoque sequitur, deprompti sint, haud parva auctoritas adscribenda 
est. Praeter hos omnes fontes magno numero et inscriptionum et 
nummorum nobis conservatorum permultis de rebus optime docemur. 

Haec habeo, quae de fontibus rerum a Gotis gestarum disse- 
ram ; nam quoniam hoc opusculo illorum expeditiones post Decium 
mortuum factae non tractabuntur neque de ceteris scriptoribus, 
qui de illis egerunt, neque de codice Iustiniano et Theodosiano 
verba facere oportet. 



II. De Gotornm primordiis proeliisque, quae usque 
ad Maximinum cum Romanis commiserunt. 

Priusquam Gotorum in Romanum imperium incursiones accu- 
ratius tractemus, necesse esse videtur pauca de origine atque 
migrationibus proferre, quas antequam cum Romanis congressi 
sunt, perfecerunt. 

Ac primum quidem quod ad eorum nomen attinet, ipsi Gut- 
tMuda id est „Gotenvolk a se nominabant, quae forma in frag- 
mentis fastorum monasterii Bobbiensis memoriae tradita est *), qui 
aut quarto saeculo aut dumtaxat temporibus Gotorum imperii 
adscribendi sunt. „Gutonio u in anulo aureo Tietrossae invento 
scriptum est. 2 ) Quacum scribendi ratione consentiunt scriptores 
et Graeci et Romani, nam apud Plinium Pytheam Massiliensem 
secutum n. h. XXXVII, 35 legimus „Gutones u idemque IV, 99. 
Tacitus autem Germ. 43 3 ) et Ann. II, 62 Gotones eos nominat. 
Neque diflfert a formis a Plinio et Tacito usurpatis „rovza)veg f u 
quam formam Gasaubonum secutus apud Strabonem VII p. 290 
pro n BovTwveg u scribendam esse puto. Unde elucet vetustiores 
usos esse scriptores voce quae est Goti 1 ) littera t non aspirata; 
primus vero Ptolemaeus III, 520 aspiratione falso adiecta Fv&ujvag 

1) Ang. Mai, Ulphilae part. inedit. specimen. Mailand 1891. p. 26. 

2) Wrede, Sprache der Ostgoten. Strassburg 1891. p. 44. 

3) „Gothones" eoa codices vocant, sed Muellenhoff, Z. f. deutsche Alter- 
tumskunde IX, p. 244 „Gotones" scribendum esse censet. 

4) De Gotorum nomine egerunt Zeuss, die Deutschen und ihre Nachbar- 
stamme. Munchen 1837, p. 134; J. Grimm, Geschichte der deutachen Sprache. 
Leipzig 1868, p. 307 sqq.; Wrede, Sprache der Ostgoten, p. 44sqq. 

eos appellat; post quem Romani scriptores eos fere semper 
Oothos, Graeci r6rd-ovg nominant, quae forma e ^Gut-Huda enata 
esse videtur. 1 ) Quae forma „Gotthi u etiam in nummis nonnullis 
invenitur 2 ); adiectivi autem forma et in nummis et in inscriptio- 
nibus plerumque est Gothicus, rarius Goticus, Gutthicus (C I L 
XI, 1178), Guthicus (III, 7000), Guticus (XII, 5348), Gutticus (III, 
7586), Gotticus (V p. 258), Ghutycus (XII, 5565). 

Graeci autem Gotos, quia eos populosque Germanicos cum 
eis coniunctos Sarmatiam Europaeam tenentes primum cognove- 
runt, nomine gentium, quae illas regiones habitabant, Scythas 
nominaverunt. Quam rem recte perspexit Dexippus '), cum 
Scytbarum plurimos esse Gotos diceret, falso auctor v. Gall. 6, 2, 
cum Scythas partem Gotorum fuisse scriberet, quem in errorem 
Dexippo auctore parum diligenter usus videtur delapsus esse. 
Zosimus vero I 37. 2 Alamannis, Zonaras XII, 24 (III, p. 144) 
etiam Francis Scytharum noraen indit. Interdum Goti Getarum 
nomine appellati sunt. Getae enim cnm antea trans Istrum habi- 
tavissent ad septentriones versus, ea regio etiam expulsis plurimis 
Getarum Yt rsT(Zv e^ica" appellabatur. 4 ) Quam quia postea Goti 
obtinebant et gentium nomina inter se simillime sonabant, Getarum 
nominatio in eos quoque transiit. 5 ) Facile igitur fieri potuit, ut 
Cassiodorus, quo maiorem auctoritatem et amplitudinem Gotis com- 
pararet, Scytharum et Getarum historiam Goticae adiecit, qua re 
commotus J. Grimm contendit eosdem esse Gotos ac Getas. ,; ) 

Jam vero quos ad Germanorum populos Gotorum appellatio 
pertineret, et antiquis et nostris temporibus non una eademque 
erat sententia. Ac nos quidem nulli populo nisi illis, qui ipsi 

1) Zeuss p. 134; Wrede p. 45 adn. 6. 

2) cf. Cohen, descr. bistor. des momaies, Tacitus nr. 157 — 164. 

3) cf. Sync. p. 705. 10. 

4) Strabo VII, p. 305; cf. Zeuss p. 260 sq. 

5) V. Carac. 10, 6; GetaG, 6; Maxim. 4, 4; Oros. I, 16.2, alii; cf. Zeuss 
p. 403; Wietersheim-Dahn, Geschichte der Vdlkerwanderung. Leipzig 1880/1 
I. p. 606 sqq. 

6) J. Grimm, Geschichte der deutschen Sprache c. IX; Eleine Schriften III, 
p. 190 sqq.; p. 232 sq. ; eum secuti sunt Krafft, Anfange der christlichen 
Kirche. Berlin 1857. p. 77—127; Hahnel, die Bedeutung der Bastarnen fur 
das deutsche Alterthum. Leipzig u. Dresden 1S65, p. 19et49; Jahn, Geschichte 
der Burgundionen. Halle 1875, p. 22 adn. 1; quacum opinione omnes fere 
docti dissentiunt. 

se nomine quod est Gut-Wuda vocabant, appellationem illam 
attribuimus; qui hoc nomine ceteris populis circa Pontum et 
Istrum yersantibus opponebantur l ) et ipsi in Ostrogotos sive 
Greutungos et in Visigotos sive Tervingos dividebantur. Cognatos 
autem eis fuisse Gepidas testimonio est ipsorum memoria. 2 ) Neque 
scio an eosdem propinquitate Taifali contigerint, qui semper una 
cum Visigotis nominantur eorumque erant socii in bellis contra 
Decium, contra Gepidas ac Vandalos, contra Constantinum gestis. 3 ) 
Etiam pristinam provinciam Daciam obtinebant finitimi Visigoto- 
rum 4 ), quibuscum postea Galliam occupaverunt. 5 ) Iniuria autem 
nonnulli viri docti nomen Gotorum etiam aliis mihi quidem videntur 
attribuisse maxime Procopium secuti, qui omnes populos trans 
Istrum et Pontum Euxinum habitantes Gotos appellavit ut Gepi- 
das 6 ), Vandalos 7 ), Sciros 8 ), Rugios ,J ), etiam Alanos 10 ), qui fortasse 
ne Germani quidem putandi sunt. 11 ) 

Haec fere de nomine; de sedibus autem primus Pytheas 
Massiliensis rettulit, quo usus Plinius 12 ) narrat Gotos aestuarium 
Oceani Metonomon, quod hodie dicimus Kurisches Haff, accolere 
et a finitimis electrum emere. Neque enim quod Muellenhoff ,3 > 

1) Mamert. genethl. Maxim. 17; Ammian XXXI, 3. 7 et 8; Zos. I, 42; 
IV, 25. cf. Sybel, Entstehung des deutschen Kdnigthums. Frankfurt a /M. 1881. 
p. 175; Bessel „Gothen" apud Erschium et Gruberum sect I, t. 75, p. 149. 

2) Jord. Get. c. 17; Kropatscheck, de Gepidarum rebus. diss. Halle 1869, 
p. 10 sqq. 

3) Jord. 16, 21; Mamert. genethl. Maxim. 17; Zos. II, 31. 3. 

4) Eutrop. VIII, 2. 

5) Gregorius Turonicus IV, 9; cf. Schafarik, Slavische Alterthumer. 
Leipzig 1843. I, p. 432. De Taifalis plurima protulit Zeuss p. 411; 433—35; 
quocum omnes fere nostrorum temporum scriptores hos Gotos nominant, sed 
cum eis Bessel p 149 et Much, deutsche Stammsitze. (Halle a./S. 1892), 
dissentiunt. 

6) Bell. Vand. 1, 2. 

7) B. V. I, 2; bell. Got IV, 5. 

8) B. G. I, 1. 

9) B. G. III, 2. 

10) B. V. I, 3; b. G. I, 1. 

11) A Dahnio etiam omnes orientalis Germaniae populi Goti appellantur i 
die Kdnige der Germanen II, p. 51 ; Urgeschichte der german. u. roman. 
Vfllker. Berlin 1881; Deutsche Geschichte I, p. 100. Gotha 1883; cf. Baum- 
stark, Pauly Real-Encykl. III, p. 922; Kropatscheck p. 8sqq. 

12) n. h. XXXVII, 35. 

13) Deutsche Altertbumskunde. Berlin 1870. I, p. 479. 

et Dahn 1 ) boc loco pro tradito Gaionibas" aut „Gutonibu8" 
(Gotonibus, Guttonibus) esse legendnm „Teutonibus" putant, eis 
assentiri possum, quia primum quidem Plinius boc nomen alias 
secundae declinationi adscribit 2 ), deinde non est causa, quod exis- 
timemus iam Pytheam Teutonorum sedes, quae haud dubie circa 
Moenum inferiorem erant, ad mare Suebicum transposuisse. Quare 
etiam loco paulo inferiore Zeu6sium (p. 135) secutus Plinium 
„Teutoni8" errore inductum scripsisse censeo, quia pro nomine 
quod Pytheas exhibebat rouzovoig sive rozzovoig falso legerat 
Tevzovoig. 

Ab aestuario igitur Oceani Metonomon 3 ) per sex milia stadio- 
rum Goti oram accolebant, id est ab inferiore Vistula usque ad 
inferiorem Guttalum — hodie autem Pregel appellatur — quod 
flumen ab eis nomen acceperat. 4 ) Vandiliorum autem partem 
eos esse Plinius narrat (IV, 99), quo nomine incolas Germaniae 
ad orientem spectantis significat. Nam quod Jordanes contendit 5 ) 
Gotos ex Scandinavia in sedes Germanicas venisse, quamquam 
nonnulli viri docti 6 ) probarunt, tamen mea quidem sententia e cou- 
trario Goti ex Germania Scandinaviam petiverunt. Jam Tacitus"), 
qui apud Gotos regibus maiorem potestatem quam ceteros apud 
Germanos fuisse exponit, — hoc autem primum de Gotorum internis 
rebus traditur — eos trans Lugios sedes habuisse rettulit. Quos 
cum mare ipsum accoluisse non dicat, conicere licet Gotos eius 
temporibus iam ad meridiem migrare coepisse.*) Cui opinioni ad- 
stipulatur Ptolemaeus °), qui Gotos maris accolas non fuisse scribit, 
quamquam certus testis non est, cum falso Venedos in oram ma- 
ritimam transposuerit eorumque ad sedes Gotorum definierit. Taciti 
autem temporibus sedes Gotorum translatas fuisse atque eos iam 
antea migrare coepisse fortasse inde apparet, quod etiam eorum 

1) Urgesch. I, p. 139. 

2) n. h. IV, 99; XXXV, 25. 

3) Plin. XXXVII, 35. 

4) Plin. IV, 100. 

5) Get. c. 4. 

6) Schafarik I, 405; Hahnel, die Bedeutung der Bastarnen p. 63sqq ; 
Marcks, Festschrift der 43. Philologenvers. Bonn 1895. p. 179. 

7) Germ. 43. 

8) cf. Zippel, deutsche VOlkerbewegungen in der ROmerzeit. Progr. 
Konigsberg i. Pr. 1895. p. 34. 

9) III, 5. 20. 

pars sub Marobodui imperio fuisse videtur l ) etCatualda, qui ipse nou 
erat Gotus, cum Maroboduum fugeret, ad Gotos se contulit, horum 
igitur sedes a Marcomannorum iis temporibus non ita longe afuisse 
possunt. 

Proximis temporibus nihil de Gotis comperimus, donec novis 
sedibus ad Pontum Euxinum occupatis imperii Romani finibus 
appropinquant. Quomodo autem et quando Goti e Germania ori- 
entali, quam Ptolemaeo auctore secundo post Christum natum 
saeculo medio habitabant, ad Pontum Euxinum pervenerint, pro 
explorato ut non habemus ita hoc quidem constat bellum Marco- 
mannicum, quod vocatur, Gotorum migratione incipiente esse 
motum. 2 ) Traditur enim 3 ) superiorum barbarorum impetu pressos 
nonnullos populos ad Romanos fines accessisse et sedibus in im- 
perio Romano denegatis aggredi eos coepisse. Ac primum quidem 
bellum intulerunt Romanis Marcomanni et Quadi, quorum socii 
iam belli initio Victuali, incolae Germaniae orientalis, erant 4 ), 
qui postea cum Tervingis et Taifalis Daciam tenebant 5 ). Qui 
ubi longius processerunt, Astingi, Vandalorum pars, ipsi quoque 
ad proficiscendum impulsi in Daciam provinciam pervenerunt'), 
ubi post varias pugnas cum Costubocis et Lacringis commissas, 
qui et ipsi bello Marcomannico eas in regiones pervenerant "), 
sedes et stipendia acceperunt, pro quibus una cum Lacringis M. 
Aurelium bello Marcomannico adiuverunt.*) Multo igitur ante Go- 
torum invasionem populi Germanici Romanorum sub imperio 
maximam partem Daciae tenebant; praeter eos enim Bastarnae, 
et hi natione Germani, septentrionaJi in Dacia habitabant. Dein- 



1) Strabo VII, p. 290; cf. p. 6. 

2) Zeuss p. 402; 425; Bessel p. 148 sq.; Muellenhoff, deutsche Alterthums- 
kunde II, 91; Wietersheim - Dahn I, p. 2S; 134 sqq.; 209sqq; Schiller, 
romische Kaisergeschichte I, 2. Gotha 1883. p. 642 sqq. 

3) V. M. Anton. 14, 1. 

4) V. M. Anton. 14, 1; cf. 22, 1. 

5) Eutrop. VIII, 2; cf. Ammian. XVII, 12. 

6) Dio LXXI, 12; Eutrop. VIII, 13; Oros. VII, 15. S. 

7) cf. Much, Stammsitze p. 116. „AdxQiyyoi" scribendum esse cum 
v. M. Anton. 22. 1 et Petr. Patr. fr. 7 (apud Muellerum, fr. hist. Graec. IV, 
p. 1 S6 = Dind. I, p. 428) contra Dionem LXXI, 12 qui ^ddxQiyyoi'*, praebet, 
eruit Muellenhoff, Z. f. deuteche Alterthumskunde IX, p. 432 sq. ; Hermes II 
(1S67). p. 318. 

8) Dio, LXXI, 12; Petr. Patr. fr. 7. 

de a Gotis iamiam ad meridiem progressis cum gentes Ger- 
maniae orientalis premerentur, Cotini quoque Celtici 1 ) et Buri 
Suebici 2 ) Romanos fines aggressi sunt. Neque minus Taifali 
Gotis finitimi et Gepidae participes huius belli videntur fuisse. 3 ) 
Neque absurdum videtur, cum bello Marcomannico , quod Go- 
torum migratione effectum esse verisimile est, populi nonnulli 
interfuerint, quos postea una cum eis trans Istrum habitantes vi- 
demus, ratiocinari eo ipso tempore illos ad Pontum Euxinum 
migrare coepisse. 4 ) Qua de re Jordanes solus refert 5 ), qui vel 
ipse vel per auctorem suum Cassiodorum pendet ab Ablabio, qui 
quamquam historiam Gotorum videtur scripsisse, nil tamen certi 
de ea constat. 

Ipsa autem Gotorum migratio ita facta videtur, ut primo iter 
secundum Vistulam facerent, quo fortasse Vandalorum pars ad pro- 
ficiscendum impellebatur. Hinc rege Filemero duce ad orientem 
profecti in Oium, in regiones uliginosas, pervenerunt, quae paludes 
in Wolhynia ad flumen, quod bodie appellamus Pripet, sitae 
sunt.') . Borysthenem autem transgressi Goti in Spalos inciderunt, 
qui populus ceterum ignotus") inter Tanain et Borystbenem s ) sedes 
habebat. Quibus devictis ad oram Ponti Euxini septentrionalem 
pervenerunt. 1 ') 

Huius migrationis causae prorsus ignotae sunt nisi quod eos 
et novarum sedum desiderio et a gentibus ab oriente progressis 
compulsos esse conicere licet. Neque magis constat, num uno 
eodemque tempore unoque agmine universus populus profec- 
tus sit. 

Jam vero quas pugnas Goti cum Romanis coramiserint, enu- 



1) Tacit. Germ. 43; Dio LXXI, 12. 3. 

2) Tacit. Germ. 43; Dio LXXI. 19; LXXII, 2; 3; v. M. Anton. 22, 1. 

3) Ut v. M. Anton. 22. 1 Gepidae „Sicobotes" appellantur ita v. Claud. 
6. 2 „Sigypide8". Illud Jobannes Malalas XII, p. 291 (ed. Bonn.) demon- 
strare potest, sed nimis incertus auctor est. 

4) Pallmann, Geschichte der Vdlkerwanderung I. Gotha 1S63/64, p. 1 
putat circiter a. 160, Wiet.-Dahn I, p. 141 circ. a. 150 id esse factum. 

5) Jord. Get. c. 4. 

6) Moellenhoff in indice ad Jordanem a Mommseno editum. 

7) Schafarik I, 319 censet eos cum Hunnis cognatione fuisse con- 
iunctos. 

8) 'PHn. n. h. VI, 22. 

9) Jord. c. 4; Wiet-Dahn I, p. 140sqq. 



Digitized by Google 



— 12 — 



cleaDdum est. Ac primum quidem Gotorum partes bello Marco- 
mannico primum cum Romanis manus conseruisse nescio an et 
de eis quae supra demonstravi et hinc conici possit: vita enim 
Max. 1,5 narratur imperatorem Maximinum in Thracia patre Goto 
nomine Micca, matre Alana nomine Ababa esse natum; quod 
Jordanes l ) ipse quoque profert usus Symmachi historiarum quinto 
libro, qui e vitae scriptore hausisse verborum similitudine evinci- 
tur. 2 ) Maximinus autem cum sexagesimum quintum annum agens 
a. 238 necatus esset 3 ), a. 173 natus est. Colligi igitur potest 
aut Gotorum quoque partes cum aliis Germaniae orientalis populig 
bello Marcomannico Romanorum imperium aggressos ab eis in 
Thracia sedes accepisse aut Miccam eo bello captnm huc venisse. 
Quod Micca mulierem Alanam in matrimonium duxit, non est 
mirum, quia Alani partim trans Istri capita habitabant et bello 
Marcomannico socii erant Germanorum. 4 ) Qua de causa Dessau 
non recte inde, quod Goti et Alani aliquo modo coniuncti videntur 
quarto saeculo exeunte scriptorem talia esse ementitum conclusit. 5 ) 
Neque magis facio cum Hermanno Peter 0 ), qui putat scriptorem 
Maximino patrem Goticum fuisse finxisse, ut Maximinum Daiam, 
qui Gotos secum haberet, eo tangeret. Quam coniecturam falsam 
esse vel inde apparet quod Lactantius 7 ), qui a Petero auctor pro- 
fertur, gentem, de qua Maximinus Daia custodes suos sumpsit, non 
appellavit, sed eam a Gotis e sedibus suis pulsam esse dixit. 8 ) 
At alia accedunt, quibus nescio an illius loci de Maximini origine 
testimonium infirmetur. Scriptor enim quod Maximini iuventutem 
descripsit usus Herodiano, qui VI, 8,1 narrat ,J ) „f i v...rb [dv 
yivog twv Motdtu Qoqxaiv xai inigofiaQfiaQiov", non est absur- 
dum putare eum illud confinxisse, ut hoc Herodiani accuratius 

1) Get. 15. 83; Rom. 281. 

2) cf. Mommsen ed. Jord. p. XXXIX; de Symmacho cf. Usener, an- 
ecdoton Holderi. Wiesbaden 1877. p. 18. Symmachus , qui erat consul 
ordinarius a. 485, historiam Romanam septem libris composuit. 

3) Chron. Pasch. I, p. 501 (ed. Bonn.); Zonar. XII, 16. 

4) V. M. Anton. 22. 1. 

5) Hermes XXIV, p. 359 sq. 

6) Die 8cript. hist. Aug. p. 35 adn. 1. 

7) De mortibus pers. 38. 

8) Jung, romanische Landschaften des rOm. Reichs (Innsbruck 1881.) 
p. 404 adn. 8 putat eoa fuisse Carpos. 

9) Eum secutus Joh. Antioch. fr. 141. 

definiret. 1 ) Qua de causa hoc uno testimonio niti non possumus, 
nt demonstremus interfuisse Gotos bello Marcomannico. 

Ex eis autem, quae posteris temporibus ad Daciae fines facta 
sunt, Gotos adfuisse conicere, non certis argumentis colligere 
licet. Anno enim 180 Dacorum liberorum 2 ) pars e sedibus trans 
Carpatum montem sitis pulsi ab Sabiniano Daciae praefecto hac 
in provincia collocati sunt 3 ) ; quos Gotorum adventu esse motos 
est verisimile, quamquam hac de re fontes tacent. Quattuor annis 
post a Romanis „7tQOQ xovg vnko rrjv JavXav fiaoftdQovg" pugna- 
tum est, quo bello Pescennius Niger et Clodius Albinus praeter 
ceteros floruerunt 4 ) ; fieri autem potuit, ut ita a Dione Goti signi- 
ficarentur, qui e sedibus ad Pontum Euxinum sitis paulatim contra 
Daciae fines progressi erant. 5 ) Eodem tempore populi collocati, 
in Dacia, Germani baud dubie natione, imperium Romanum recu- 
savemnt/') Quo commotus haud scio an Commodus limitem Daci- 
oum posuerit. 7 ) 

Septimio Severo autem imperatore Goti, a quibus finitimae 
gentes ad Daciae fines aggrediendos impellebantur , ipsi infesti 
esse coeperunt. Nam tum primum in Daciam impetum facere 
videntur animum induxisse. 8 ) Circa anoum enim 196 „Scythae" 
magnum bellum paravisse dicuntur, sed ingenti tempestate, qua 
tres ex nobilissimis viris in consilio necati sint, a suscepto de- 
territi esse. Cum autem eos iam illis temporibus in Sarmatia sedes 
habuisse verisimile sit et Scytharum appellatione eos potissimum 
significari constet, illa prima de impetu in imperium Romanum ab 
bis parato narratio iudicari potest. Est autem mentione dignum 
eo ipso tempore, imperio Septimii Severi ineunte, Olbienses, qui 
ad id tempus fuerant liberi, oppidum imperii Romani fidei com- 
misisse, nescio an Gotorum processu commotos; omnium enim im- 

1) Mommsen, Hermes XXV, p. 268. 

2) De quibus scribit Wiet.-Dahn I, p. 605 et adn. a. 

3) Dio LXXII, 3. 

4) Dio LXXII, 8; Borgbesi, oeuvres VIII, p. 476; Jung, Fasten der rom. 
Provinz Dacien. Mit Beitragen zur romischen Verwaltungsgeschichte. Inns- 
bruck 1894. p. 24 sq. Joh. Malalas XXII, p. 281, qui est incertus auctor, 
bellum Gepidig esse illatum tradit. 

5) Wiet.-Dahn I, p. 153. 

6) V. Commodi 13. 5. 

7) Mommsen, rOm. Gesch. V, p. 208; Jung, Fasten p. 133sqq. 

8) Dio LXXV, 3. 1. 

peratorum Romanorum primum Septimium Severum in nummis 
expresserunt ») et eius filiique in honorem thermas aedificaverunt. 2 ) 
Idem imperator, ut illis ab hostibus fines Daciae in futurum tueretur, 
omni cura studebat; eo enim tempore legio V. Macedonica ex Moesia 
inferiore Potaissam transducta est 3 ), ex nonnullis oppidis coloniae 
et municipia facta sunt 4 ), viae denique imperatoris iussu munitae et 
aedificia militaria constructa sunt. 5 ) Quibusconsiliis magis quam tem- 
pestate illa Goti ab impetu in Daciam faciendo deterriti esse videntur. 

Mortuo autem fortissimo imperatore Septimio Severo Goti 
impetum iam antea animis conceptum perpetraverunt. Anno 
enim 214 Caracalla in orientem profectus Gotos vicisse dicitur 
ab auctore v. Caracallae 10, 6 et Getae 6, 6. Cui rei fidem ut 
antea habuerunt, cum eam primam de bello a Gotis Romanis 
illato recte relatam putarent, ita nostra aetate viri docti denega- 
verunt. Inter quos viros Bessel e ) p. 99 non dubitat, quin Caracal- 
lae ipsius aetate illud facete dictum, quod narravit auctor v. Car. 
cum victoriam Gotorum referret, prolatum sit; sed falsam eius 
causam ab eo referri: Caracallam enim esse Geticum appellatum 
non propter Gotos sed propter Dacos victos, quibuscum tum esse 
pugnatum et quos Getas esse appellatos Dio (LXXVIII, 27. 5; 
LXVII, 6. 2) tradidisset. Qua in re etiam Mommsen, Roem. 
Gesch. V, p. 217 adn. 1 Besselium fere secutus esse videtur, 
quamquam dubitat, num facetiae tum factae sint. Sed a scrip- 
tore dictum illud fictum esse censeo, quae sententia nescio an 
eo confirmetur, quod eodem loco auctor imperatori cognomen 
Alamannico ipse indidit, quamquam id primum Claudium Go- 
ticum accepisse constat, scilicet quia compertum habebat Ala- 
mannos ab eo victos esse. Eiusmodi autem facete dicta a 
scriptoribus h. Aug. non aliena fuisse ex eis apparet, quae 

1) K6hne, description du musee de feu le prince Kotschoubey. Peters- 
burg 1657. I, p. S3sq.; CI L III, p. 147; Latyschev, inscriptiones antiquae 
orae septentrionalis Ponti Euxini. Petersburg 18S5 et 1890 I, p. 72. 

2) Latyschev I nr. 97. 

3) Mommsen C I L III, p. 160sq.; Gooss, Archiv fur siebenburg. Landes- 
kunde XII (IS74) p. 165. 

4) Dig. L, 15. 1 ; 8 ; 9; cf Marquardt, rOm.StaaUverw.I. Leipzig 1681. p. 31 1. 

5) C I L III, 905; 33S7; cf. Gooss p. 163, Jung, roman. Landschaften 
p. 388 sq., Scbiller I, p. 732; Mommsen, r6m. Gesch. V, p. 208. 

6) Besseli argumenta in universum recte refellit Drexler, Caracallas Zug 
nach dem Orient. diss. Halle 1880. p. 21. 

et v. Gord. 34, 3; 4 et v. Gallien. 6,3—7 et v. Aurel. 30,4 pro- 
feruntur, hoc enim loco Aurelianus, qui Carpos vicerat, ipse om- 
nino demens cognomen, quod est Carpisculus, sibi dedisse traditur. 
Quae cum ita sint, iudico scriptorem non de Gotis victis rettu- 
lisse, ut facetias traditas interpretaretur, sed ad eas proferendas 
victoria, quae memoriae erat prodita, commotum esse. Quod autem 
Bessel 1. c. Dacos Caracallae temporibus Getas esse putatos ex iis, 
quae Dio LXVII, 6. 2 profert, concludi posse putat, Dio, qui non multo 
post scripsit, eo ipso loco demonstrat Getas et Dacos inter se differre, 
hos autem illorum nomine a nonnullis Graecis, non a Romanis 
appellari. Quam rem tantum abest, ut falso rettulerit, ut contra 
Getas etiam Dacorum nomine a Romanis significari cognoscamus. 

Argumenta igitur contra hunc locum prolata quamvis falsa 
sint iudicanda, tamen, ut sunt scr. h. Aug. non semper magna 
fide digni, nobis quaerendum est, num aliis de causis quae 
de ea re proferuntur improbanda sint. Sed quod ceteri scriptores 
nil hac de re produnt, ut dubia illa videantur efficere non potest. 
Nam Dionis narrationem Xiphilinus mutilam nobis tradidit 1 ); 
Herodianus autem de rebus hoc tempore gestis tam pauca pro- 
tulit, ut Caracallam in Dacia versatum esse omnino non comme- 
moraret. Jordanem vero non diligenter singula proelia a Gotis 
commissa enumerasse non est mirabile, neque magis mirabimur 
quod Zosimus, cum omnia bella a Caracalla gesta silentio praeter- 
iret, de hac re mentionem non fecit. Quare quamquam diserte 
et plane nobis non traditur, his iam temporibus Goti oram Ponti 
Euxini accoluisse, tamen e rebus, quas supra exposuimus, satis 
dilucide cognoscore nobis videmur. 

Sed ne cum Besselio (1. c.) miremur, quod per viginti annos 
impetum denuo fecisse Gotos non audimus, primus Caracalla an- 
nuis eis praebitis in futurum tempus pacem firmavisse videtur 2 ); 
deinde non habemus, quod omnes uno tempore ad Pontum Euxi- 
num pervenisse putemus, sed ut saepe Germani migrabant 3 ), fieri 
potuit, ut antea pars eorum eo perveniret, circa a. 230 autem tota 

1) Nisleo, de bellis ab Antonino Caracalla in Germania et Sarmatia gestis 
annis 212—214. (diss. Breslau 1&66.) p. 21, quod Jordanes et Zosimus tacent, 
dubitationem offert. 

1) Etiam Mommsen, rftm. Gesch. V, p. 218 adn. 1 coniecit Gotos 
fortasse iam ante Gordianum tributis solutis avocatos esse ab irruptionibus. 

3) C. Platner, Forschungen zur deutschen Geschichte 20, p. 165—202. 

eorum multitudo eo colligeretur. 1 ) Tum regiones orae septentri- 
onalis Ponti Euxini eis erant subigendae, priusquam imperinm 
Romanum maioribus viribus aggrederentur. Neque vero omnes 
incursiones a Gotis factas consentaneum est relatas esse, cum ne 
maioribu8 quidem postea magnum momentum tribueretur. 

Sed Caracalla vere a. 214 Koma, ubi hieme versatus erat 2 ), 
ad Danuvium profectus est, ut apud Germanos, qui trans id flumen 
habitabant, imperii auctoritatem confirmaret 3 ), deinde in Daciam 
iter fecit 4 ), ubi cum Gotis pugnavit 5 ), qui Daciae fines appetebant. 
Ab bis sive pulsi sive socii arcessiti Daci liberi quoque banc in 
provinciam invadebant. 6 ) Hostibus nonnullis proeliis devictis 7 ) 
Caracalla ante tempus bello finem fecisse videtur 8 ), quod praeter 
ornnia Parthis bellnm inferre ei erat cordi. Itaque cum Dacis 
foedus iniit, ad quod firmandum obsides illi dederunt. y ) Eo ipso 
tempore cum Gotis pax facta est atque Oaracalla annua Gotis 
praebuit ,0 ), ut tranquillitatem Daciae confirmaret; Goti autem ei 
auxilia miserunt. Caracallam enim contra Parthos profectum „Scy- 
thae" 8ecuti sunt 11 ), quorum nonnulli eius ipsius erant custodes 
Quae appellatio apud Graecos scriptores ad Gotos cum pertineat 
et Caracalla Germanos praeter ceteros amavisse dicatur 12 ), non du- 
bium est, quin „Scytbae" illi Goti putandi sunt, qno quod de 
proeliis a Caracalla cum Gotis factis traditur, optime confirmatur. 

Quae proelia — et ea non ita gravissimi momenti — com- 



1) cf. Pallmann I, p. 39. 

2) cf. Eckhel, doctr. num. VII, p. 211; Cohen, Caracalla nr. 137—139; 
249-251; Drexler p. 8sqq. 

3) Dio LXXVII, 20; Herod. IV, 7. 

4) Dio LXXVII, 16. 6; LXXVIII, 27. 5; v. Carac. 5. 4. 

5) Apud Wiet. - Dahnium I, p. 158 et 605 legimus aut in Thracia 
aut in Asia concursum fuisse, sed de proeliis illis in regionibus commissis 
nibil traditur, Gotos autem iam tum tam longe progressos esse aut expeditio- 
nes maritima8 fecisse non est verisimile. 

6) Quod haud scio an ex eo colligi possit, quia ab eis obsides dati sunt; 
cf. Dionem LXXVIII, 27. 5. 

7) V. Caracalla 10, 6; Getae 6, 6. 

8) Dio LXXVII, 16. 6. 

9) Dio LXXVIII, 27. 5. 

10) cf. p. 15; Mommsen V, 218 adn. 1; DioLXXVIII, 17. 3 scribit a 
Caracalla multo maiorem pecuniam quam antea barbaris esse solutam. 

11) Dio LXXVIII, 5. 6 et 6. 1. 

12) Herod. IV, 7. 

missa sunt aestate aut, si extremum tempus ponimus, autumno a. 214; 
nam e Dacia per Thraciam itinere ') facto Hellespontum transgressus 
Pergamum Asiae pervenit imperator, inde Ilium, unde profectus 
Nicomediae hiberna egit 2 ), et ante huius anni finem Romae fratres 
Arvales pro imperatoris Nicomediam adventu vota solverunt. 3 ) 

Macrino imperatore Daci denuo in Daciam invaserunt 4 ), cui 
M. Agrippa tum praeerat 5 ); utrum a Gotis longius progressis pressi 
an eorum socii fuerint, diiudicari non potest. 0 ) E narratione tamen, 
quae est de Maximini cum Gotis commercio "), colligi potest illos 
tum propter foedera a Caracalla icta quievisse, nisi scriptor vitae 
Maximini e suorum temporum condicione hoc ementitus est. 

Jam impetus denuo a Gotis factus esse non traditur. Inter 
barbaros, qui anno 233 Danuvium transgressi et Ulyriam aggressi 
sunt, Goti fuisse non videntur, quia illi ab Herodiano*) Germani 
appellantur.' J ) His autem ipsis temporibus usque ad annum 238, 
quo primum Goti longius in imperium Romanum progressi sunt, 
omnem eorum populum ad Pontum Euxinum pervenisse tractusque 
ibi sitos sibi subiecisse necesse est. 10 ) 

Quam expeditionem priusquam enarro, pauca de populis, 

1) Pick, die antiken Munzen von Dacien u. Moesien. I. Berlin 1898, 
p. 195 coniecit Caracallam, qui in nummis Marcianopolis persaepe effingeretur, 
in orientem profectus hoc in oppidum per?enisse; cuius in nummis quod 
imperator barbarorum victor celebratur (Pick I, nr. 682—684), eos et ar- 
cum figuris insignem in nummis expressum (nr. 694 ; 695) ad Ooticum bellum 
bene finitum pertinere haud scio an concludi possit. Sed figuras illas Septi- 
mii Severi eiusque familiae esse, arcum igitur eo imperatore esse constructum, 

■ cum Pickio censere non possum. Nam primum quidem arcum, qui Caracallae 
in nummis effingitur, hoc ipso imperatore exstructura esse verisimilius est, 
deinde figuras illas non imperatorem eiusque familiam puto sed deos. quos 
in simili eiusdem oppidi arcu (nr. 1 166), qui et ipse ad huiusmodi res spectat 
<cf. p. 2*2), etiam Pick I, p. 316 intellegendos esse iudicat. 

2) Dio LXXVIII, 16. 6; 18; Herod. IV, 8; v. Carac. 5, 8. 

3) C IL VI, 2103. b. 

4) Dio LXXVIII, 27. 5. 

5) Dio LXXVIU, 13. 

6) cf. Nisle p. 22. 

7) V. Maxim. 4, 4; 5. 

8) IV, 7. 

9) Wiet.-Dahn I, p. 196 putat, impetum in regiones circa Istrum quo- 
que fuisse conversum et Dexippum „Zxv&ixa iC sua coepisse inde ab hoc bello, 
quod irruptione a. 238 esset continuatum. 

10) Wiet.-Dahn I, p. 209 sq. 
Rappaport, Dlss. 2 

qui regiones illas tenebant, addere placet. Habitabant enim tum 
temporis in Sarmatia Europaea Alani, quorum pars Tanain trans- 
gressa prima a Gotis subiecta est. Plurimi autem barum regionum 
incolae attribuebantur populo cuidam multas in gentes diviso, 
quem Romani Sarmatas, Graeci plerumque Scythas appellabant, 
quod nomen Gotis quoque a Graecis scriptoribus est inditum. 
Trans Borysthenem autem ad Carpati partem quae in orientem 
versus spectat sub imperio Romanorum habitabant Bastarni, qui 
primi Germanorum ad Pontum pervenerant •) et iam secundo a. 
Chr. n. saeculo ineunte videntur Olbiam aggressi esse 2 ); postea 
autem a Gotis subacti ab eis trans Istrum pulsi sunt. 3 ) Quorum 
pars, quae e Peuce insula Peucini nominabatur, *) una cum Gotis 
in imperii Romani fines invasit. ') Sciri quoque trans Istrum babi- 
tabant 6 ;, qui iam secundo a. Chr. n. saeculo ineunte Olbiam 
erant aggressi. 7 ). Fluminum autem Hierasi et Pyreti s ) accolae 
erant Thracii Carpi. 1 ') Qui Maximino fere imperante in Gotorum 
potestatem redacti inde ab eo tempore aut una cum eis aut sine 
eis regiones ad Istrum sitas diripuerunt. 10 ) Deinde a Gotis latius 
vagatis pulsi partim sub Aureliano partim sub Diocletiano in 
agro Romano collocati sunt. 11 ) 

In Dacia autem, qua vergit ad occidentem, a belli Marco- 
mannici temporibus habitabant Astingi Vandalorum pars, quibus 
ceteri Vandali fere sub Aureliano coniuncti esse videntur. Per- 
magnus erat igitur numerus Germanorum in Dacia habitantium, 

1) Strabo VII, p. 306; Plin. n. h. IV, 14; Tac. Germ. 46; Zeuss p. 70; 
126sqq. ; J. Grimm, Gesch. p. 32lsqq. ; Wormstall, Tungern und Bastarnen. 
Munster 1668. 

2) Neque enim dubito, quin ruldxai C I Gr 2058 nominati sint iudi- 
candi Bastarni. 

3) V. Prob. 18, 1; Eutr. IX, 25; Oros. VII, 25. 12; Euseb.-Hieron. 2311 ; 
Zos. I, 71. 1. 

4) Strabo VII, p. 305; 306; Ptolem. III, 5. 19. 

5) Jord. 16, 91; v. Claud. 6, 2 = Zos. I, 42. 1. 

6) Sozomenos IX, 5; Zos. IV, 34; Jord. c. 50. 

7) C I Gr 2058. 

8) Quae hodie Sereth et Pruth appellantur. 

9) Ptolem. III, 5. 24; 10. 13; Zos. I, 31. 1. 

10) V. Max. et Balb. 16. 3; v. Aurel. 30, 4; Aurel. Vict. 39. 43; Zos. I, 20; 12; 
27; 31. 1; Jord. 16. 91; EuagHus h. eccl. V, 24; oracula Sibyllina <ed. Rzach) 
XIII, 141. 

11) Aurel. Vict. 39. 43; Eutr. IX, 25; Euseb.-Hieron. 2311; Jord. Rom. 299. 

quo facilius fieri potuit, ut Goti provincia illa potirentur. Prae- 
ter Germanos et Tbraces coloni ex omnibus imperii Romani 
partibus arcessiti banc provinciam incolebant. 1 ) De Dacis ipsis 
liberi8, qui trans provinciae fines sedebant, iam supra dictum est. 2 ) 

Regionum denique quae a Daciae finibus usque ad Tanain 
pertinent circa a. 238 imperium tenebant Goti; trans Tanain autem 
liberi Alani habitabant. 3 ) Goti ipsi erant divisi duas in partes 4 ), 
in Grutungos sive Ostrogotos et Tervingos sive Visigotos, inter 
quos finis erat Tyras. :> ) E nomine Ostrogotae, qui rex, si Jordani 
fidem habere licet, temporibus Decii erat, intellegi potest, iam 
tum quam postea vulgatam invenimus divisionem fuisse.') lllis 
quattuor nominibus Gotos primus, cum de invasione Claudio im- 
peratore facta referret, significavit auctor v. Claud. 7 J Grutungorum 
autem et Tervingorum nomina, postquam Goti e Sarmatia profecti 
sunt, iam non inveniuntur. 

Borani autem, Gepidae, Heruli, qui una cum Gotis in impe- 
rium Romanum incursiones fecerunt, utrum iam illis temporibus 
ad Pontum Euxinum pervenerint an postea Gotos secuti sint, 
certo non est diiudicandum. 



III. De incursionibus a Gotis nsque ad Decium mortuum 

factis. 

Gotorum postquam omnis populus ad Pontum Euxinum per- 
venit et has regiones in potestatem suam redegit, longius in im- 
perii Romani fines invadere coepit. Ac primum quidem eam 
partem provinciae Moesiae, quae trans Istrum est sita, aggressi 
sunt. Olbiam enim oppidum maxime ad septentrionem versus 

1) Eutrop. VIII, 6; Jung, roman. Landschaften p. 379 sqq. 

2) p. 13. adn. 2. 

3) Ammian. XXXI, 3. 1. 

4) Zeuss, p. 406—410; Dabn, Konige II, p. 84; Urgesch. I, p. 227; Wiet- 
Dahn I, p. 250 sq. 

5) Ammian. XXXI, 3; Zeuss p. 409 sq. 

6) Zeuss p. 408; Muellenhoff, Zeitschr. fUr deutsche Alterthumskunde, 
IX, p. 136. 

7) V. Claud. 6, 2 lego, Muellenhoffium, Zeitschr. IX, p. 134 secutus: „Gru- 
tungi, Austrogoti, Tervingi, Visi." 

2* 

situm, quam iam antea appetiverant , et Tyram Goti primas 
expugnaverunt. Quorum oppidorum ultimi nummi Severo Alexan- 
dro imperatore percussi sunt 1 ), qna de causa ea, si extremum 
ponimus annum, a. 235 deleta sunt. Quo Gotorum progressu Daci 
quoque et Sarmatae ad Daciam aggrediendam commoti esse 
videntur, sed eodem anno 235 victi sunt, quo Maximino 
nomen Sarm. max., Dac. max. est inditum. 2 ) Autumno autem 
a. 237 Maximinus ipse Sirmium profectus magnum bellum paravit, 
quod gentibus trans Istrum babitantibus et fortasse Gotis ipsis 
quoque eo ipso tempore longius progressis inferre sibi propo- 
suerat. 3 ) Sed postquam Gordiani imperatores sunt declarati et 
Italia ab eo descivit, cum in Italiam proficisci esset coactus, Goti 
etiam tractus, qui cis Istrum erant siti, aggredi constituerunt. 
Anno igitur 238 a tergo tuti, quia oppida trans id flumen sita 
iam ab eis occupata erant, Istrum transgressi sunt una cum Carpis, 
quos tum in potestatem suam redegisse videntur. Oppidum Istrus 
sive Istropolis ab eis expugnatum et ita deletum est, ut centtim 
quinquaginta annis post nondum se recreaverit. 4 ) A quo impetu 
primo a Gotis maiore vi in imperium Romanum facto Dexippus 
ti 2?tv&ixd u coepisse videtur. 5 ) 

Quia Istrus Maximo et Balbino regnantibus eversa est, boc 
vere a. 238 factum esse consentaneum est. Cum enim a die 
sexto decimo mensis Julii constitutionum continua series a Gor- 
diano III datarum incipiat, Maximus et Balbinus non post medium 
mensem Julium mortui sunt. Regnaverunt autem nonaginta no- 

1) Koehne, mueee Kotschoubey I, p. $7; Mommsen, C I L III, p. 147. 

2) C I L XII, 5559. Anno 236 baec cognomina cum legantur C I L III, 
3735; 3736; 3740; V, 6076, Maximinus ea non propter Yictorias a. 237 repor- 
tatas adeptus esse potest, ut Schiller I, p. 786 et Ranke, Weltgesch. III, p. 406 
adn. 1. putaverunt; quae ad proelia in Dacia commissa haesito, an inscrip- 
tiones quaedam: C I L III, 3336; 3660; 4637; 5218 spectent; cf. Gooss, Progr. 
Schaessburg 1874. p. 68 adn. 190. 

3) Herod. VI, 2, 9 ; v. Maxim. 13,3-4. 

4) cf. Ammian. XXIII, 8. 43 „Histros quondam potentissima civitas"; 
sed funditus oppidum illud deletum esse non potest, quia paulo post nummos, 
in quibus Gordiani III et Tranquillinae simulacra eftingebantur , percussit. 
(Pick. I, p. 147; 178sq.). Y. Max. et Balb. 16, 3 Dexippus Istriam cum Istro 
confudisse videtur et loco "Iotqov nolscaq sive 'loTQon6?.tw$, quod apud Ptol. 
UI, 10, 8 legimus, aut 'ioTQonokewg, quod Plin. n. h. IV, 44 scribit, "iotoueijv 
noh.v scripsisse videtur. 

5) cf. v. Max et Balb. 16, 3 „fuit et Scythici belli principium". 

vem dies, ergo ineunte mense Aprili electi sunt. 1 ) Quae cum ita 
se habeant, dubitari non potest, quin Gordiani I et II mense Martio 
ineunte imperatores declarati sint. Octo autem dies opus sunt, 
quibus nuntius Carthagine Romam perferatur totidemque dies, 
quibus Sirmium perveniat, quod oppidum Roma 912 m. p. abest. 2 ) 
Quattuor dies cunctatus*) Maximinus Sirmio profectus est, cuius 
discessu commoti, nisi omnia me fallunt, Goti Istrum aggressi sunt. 

Quae invasio cum in Italiam nuntiata esset, Tullius Meno- 
philus, dux bello iam probatus, qui una cum Crispino Aquileiam 
a Maximino prospere defendisset 4 ), Moesiae inferiori praefectus 
est 5 ), ut Gotos, ne amplius penetrarent, impediret. Eo ipso tem- 
pore Balbinus barbaris Istri accolis 6 ), Maximus Persis bellum 
inferre constituerunt. Sed morte imperatorum illis consiliis eversis 
Menophilus, cum a Gordiano III admodum iuvene auxilium petere 
non posset, cum Gotis foedus iniit ex quo Goti annua acceperunt, 
captivos reddiderunt 7 ), in fines suos reverterunt. 

Quam longe hac invasione Goti processerint, non est traditum. 
Mommsen (1. c.) putat Marcianopolim 8 ) et Philippopolim irrita 
obsidione tum temptatas esse. Sed Jordanes 1 ') illius oppidi ob- 
sidionem in Philippi aetatem rettulit, qui scriptor quamvis non 
semper recte temporum ordinem explicaverit, tamen eo minus 
est, cur ab eo tradita recusemus, quod verisimilius est Gotos pos- 
teriore incursu ac non primo ad has regiones pervenisse. Quod 

1) Chronogr. a. 354, Mon. Germ. IX, 1. p. 147. V. Gord. 23. 2 tra- 
ditur, a. d. V. id. Apr. hoc factum esse, mortui igitur sunt a. d. VI. id. Iu).; 
cf. quae his de rebus scripserunt: Seeck, Rh. Mus. XLI (1866) p. 168; Ranke, 
Weltgesch. III, p. 409 adn. 1 ; Sadee, de imperatorum Romanorum III. p. Cbr. 
n. saeculi temporibus constituendis. diss. Bonn. 1891 p. 8sqq. 

2) Stobbe, Philologua XXXII (1872) p. 03. 

3) Herod. IV, 8. 

4) Herod.VIII, 2,5 = Joh. Ant 146,7; v.Maxim.2l,6; v.Max.et Balb. 12.2. 

5) Petr. Patr. fr. 8 apud Muellerum. fr. h. Gr. IV p. 186 — Dind. I, p. 428. 

6) V. Max. et Balb. 13. 5. In eos, scilicet in Gotos et Corpos, bellum esse para- 
tum sentiunt et Tillemont III, p. 244; Scbiller I, p. 796; Sommer, die Ereignisse 
des Jabres 238 und ihre Chronologie. Progr. Goerlitz 188* p. 17. adn. 2. 

7) Lapis a. 238 pro liberatione captivitatis haud dubie a milite leg. XI. 
Claudiae votus Silistriae in porta inventus est, Arch. -epigr. Mitteil. aus 
Oesterr.-Ungara XVII (1894) p. 211. 

8) 16, 92. 

9) Cui Mommseni sententiae Pick I, p. 187 adn. 2 et 3; p. 193sq. se ap- 
plicavit; cf. p. 22. 

praecipue ad Philippopolim trans Haemum sitam pertinet; quin 
ea, quae in Dex. fr. 19 de bac urbe oppugnata prolata sunt, ad 
Decii tempus spectent, omnino dubitari non potest; etiam quae 
relata sunt Dex. fr. 20 ei tempori adscribenda esse infra exponere 
in animo habeo.') 

Illud autem bellum contra Istrum sasceptum etiam Gordiano III 
imperatore esse gestum et legionem IV., quae in Moesia stativa 
habebat, eius participem fuisse, ex epistula illa ficta, quae v. 
Gord. 25,2 profertur, concludi non licet. 2 ) Ac ne id quidem, quod 
Viminaciura autumno a. 239 :i ) colonia facta est, ad hanc urbem tum 
esse pugnatum comprobare potest, neque enim habemus, cur Gotos, 
quilstro expugnaudae studebant, iamillis temporibushasin regiones 
progressos esse putemus. Immo vero quae de Viminacio tradun- 
tur idem probant ac Marcianopolis tum munita 4 ), scilicet Meno- 
philum, qui Gotos periculosos hostes esse cognoverat, id praeter 
cetera spectavisse, ut eas imperii regiones, quae eorum incursio- 
nibus maxime erant obiectae, melius tueretur. 5 ) Quod arcus in 
nummo Marcianopolis Menophilo praeside effingitur non recte, 
opinor, Pick *') ad hanc urbem a Gotis a. 23S obsessam pertinere 
putat, nec similis nummus sub Caracalla percussus ~) ad Marciano- 
polim ipsam appetitam, sed uterque ad Gotorum bellum bene fini- 
tum spectare videtur. 

Menophilum Gordiano III imperatore Moesiae praefuisse 
Borgbesi*) exposuit, scilicet inde ab anno 23S usque ad annum 
240°); sed eum a. 241 ineunte magistratu nondum se abdicasse 

1) cf. p. 30. 

2) Quae est sententia Joh. Muelleri, de M. Antonio Gordiano III. diss. 
Mttnster 1ST3 p. t*. sq. 

3| Contra Kckhelium, qui II, p. 8sq. id a. 240 factum esse putabat, 
Fick I p. 24sq. hunc annum rectum esse demonstravit; cf. Eckhel VII p. 311; 
Mionnet, descr. des m6d. I, p. 351 sq. nr. 1 — 10; Suppl. II p. 42sqq. nr. 1 — 16; 
Cohen, Gord. III, nr 412-430; Pick 1 nr. 70-93. Itessel p. 117 et Schiller I, 
p. 709 falso a. 242 coloniam conditam esse scribunt. 

4) cf. Pick 1, p. 1S7. adn. 2; p. I94sq.; nr. 1167—1170. 

5) Eodem modo postea aliis quoque imperii locis a Gotis defendendis 
prospectum est; cf. e. c. p. 24 adn. 11; 26 adn. S. 

6) p. 187 adn. 2. et 3.; p. 193 sq.; 316; quae sententia a relatione nobis 
tradita dissentit, cf. supra p. 21 sq. 

7) cf. p. 17. adn. 1. 

8) Oeuvres II, p. 227 sqq. 

9) Borghesi II, p. 231. adn. 1. 

ex eo intellegi potest, quod Menophilus per tres annos ') imperium 
tenuit neque ante Aquileiam obsidione liberatam id est non ante 
mensem Maium anni 238 2 ) in Moesiam profectus esse potest. 
Quae cum ita se habeant, omnia, quae apud Wiet.-Dahnium 3 ) 
hac de re proferuntur, reicienda sunt. 

Carpi autem, irati ob foedus a Romanis cum Gotis ictum, 
legatos, qui et ipsis annua postularent, ad Menophilum miserunt. 
Qui multa eis pollicitus, ut quattuor post menses redirent, horta- 
tus est atque eodem modo tribus mensibus intermissis, Carpos 
tertium tributura petentes reppulit. Qui, cum interea copias op- 
time exercuisset Menophilus, per tres annos quibus Moesiae prae- 
erat denuo fines Romanos aggredi ausi non sunt. 4 ) Praeter Meno- 
philum 5 ) de imperio tuendo optime meritus est C Furius Sabinus 
Aquila Timesitheus r> ), qui ab a. 241 7 ) socer Gordiani factus et 
ab eo praefectus praetorio nominatus s ) disciplinam militarem cor- 
rexit, arma atque castra inspexit, rei fruraentariae providit 0 ), vias 
muniendas curavit. 

A. autem 242 Gordianus III ad bellum Persis inferendum pro- 
fectus in Moesia barbarorum catervas, qui eas in regiones irru- 
perant, vicit. 10 ) Carpi haud dubie, cum Menophili praefectura 
esset finita, huius incursus erant participes, sed Goti num maiori- 
bus copiis illis adfuerint, quoniam quattuor annis ante foedus ice- 
rant cum Menophilo, dubium videtur. Alani vero usque ad Phi- 
lippos progressi esse et imperatorem vicisse dicuntur. 11 ) 

Quibus de pugnis certiores fieri videmur sepulcro Gordiani III 12 ) ; 



1) Petr. Patr. fr. 8. 

2) cf p. 20 sq.; Prosopogr. III, p. 341, 281. 

3) I, p. 197. 

4) Petr. Patr. fr. 8. 

5) cf. p. 22. 

6) In v. Gord. appellatur „Misitheus"; de vero nomine cf. Eckhel. VII, 
p. 319; Hirschfeld, Untersuchungen auf dem Gebiete der r6m. Verwaltungs- 
geschichte I. Berlin 1S77, p. 236sq. ; Borghesi X, p. 127 sq. ; Prosopographia 
II, p. 100 sq. 

7) Eckhel VII, p. 3 1 8. Henzen, acta fratrum Arvalium p. CCXXIX ; p. lt 7 sq. 

8) C I L VI, 1611. 

9) V. Gord. 28, 2; 3; Henzen nr. 5530 = Wilmanns, cxempla nr. 1292. 

10) V. Gord. 26, 4. 

11) V. Gord. 34, 4. 

12) V. Gord. 34, 3. 

quod viginti milia passuum a Circesio afuisse traditur 1 ); sed elo- 
gium „et Graecis et Latinis et Persicis et Iudaicis et Aegyptiacis 
litteris" (!) huic incisum nonnullis de causis suspectum est, neque 
dubitari potest, quin scriptor banc inscriptionem ementitus sit, ut 
facetias proferre posset. 

Post necem Gordiani III Philippo ab a. 244 ineunte impera- 
tori facto imperii anno secundo cum Carpis, qui, ut pecuniam pos- 
tulatam adipiscerentur, in fines Romanos invaserant, puguandum 
erat. 2 ) A. enim 245 3 ) contra eos profectus, postquam in itinere 
gentes Germanicas vicit 4 ), Carpos pacem facere coegit. 5 ) Hoc 
autem incursu Dacia maxime vexata videtur esse c ) ; magnam enim 
incolarum copiam tum fugisse de multis nummornm thesauris ibi 
repertis colligi potest, in quibus nummi ad Pontem Veterem (hodie 
Roteturmpass) et ad Also-Ilosvam effossi usque ad Philippum per- 
tinent. 7 ) Fortasse tum temporis Galerii mater Carpos fugit. 8 ) Abhoc 
bello Philippus, postquam Romam rediit, a. 247 una cum filio magni- 
ficum egit triumphum ,J ) ; sed Carpicus maximus, fortasse quia se- 
natus auctoritatem anticipare nolebat, nonantea. 248 appellatus est. 10 ) 

Dacia vero provincia ut pro meritis ei gratiam referret, prae- 
sertim cum etiam melius defendendam eam curaret 11 ), novam tem- 
porum rationem ab a. 247 coepit. 12 ) 

1) Eutr. IX, 2; cf. Ammian. XXXIII, 5. 7; 17; Epit. 27, 3; Zosim. III, 14. 2. 

2) Zosim. 1, 20; Joh. Ant. fr. 148; Zonar. XII, 19 (III ed. Dind. p. 131). 

3) Eckhel VII. p. 322; Coh. 115; 116. 

4) A. 245 appellatur Germ. max.: Eckhel VII, p. 323; Coh. V,p. 135nr. 3. 

5) Zosim. I, 20. 2. 

6) cf. C I L III, 1054 „a Carpis liberatus." 

7) Jung, Mttheil. des Instit. fiir ostr. Gesch. 4. Suppl. Bd. (1893), p. 11. 
adn. 4. Mommsen, C 1 L III, p. 161 hoc forte evenisse censet. 

8) Lactant., de mortibua pers. c. 9. 

9) Cohen V, p. 110 nr. 158; 160; p. 138 nr. 11; p. 165 nr. 44; in non- 
nullia nummis Victoria Carpica legitur: Eckhel VII p. 323; Coh., Philippus 
nr. 23S; Victoria: Coh. 225—233; 239; Victoria Augg.: 235—237, V, 
p. 139 nr. 15 et 16. Eam ad victoriam Bizyae quoque in Thracia sitae nummi 
spectant: Mionnet I, p. 375 nr. 77; II. Suppl. p. 237 nr. 190sq.; the greec 
coins of tbe british museum, t. Thrace, p. 89 sq. nr. 8 et 10; cf. Weil, Z. f. 
Numism. VIII p. 102sqq. 

10) Eckhel VII, p. 323; Coh. V, p. 135 nr. 3. 

11) E. c. Romula a. 248 munita, fortasse eo ipso tempore colonia facta 
est; C I L 111, 8031; Tocilescu, Arch.-ep. Mittheil. XI (18S7) p. 19sq.; sed 
cf. quae profert Domaszewski, C I L III, p. 1421. 

12) Eckhel II, p. 9sqq. hanc aeram a kalendis Januariis a. 247 primor- 

De aliis proeliis Philippo imperatore commissis nil certi me- 
moriae est traditum. V. Gord. 31. 1 enim scribitur in imperium 
Romanum invasisse regem Scytbarum Argunt, quod nomen e no- 
minibus Argaithi et Guntherici compositum esse videtur ^), quos 
Jordanes 16, 91 bello Philippo illato Gotis praefuisse docet. 
E verbis quae sunt „Scytharum rex" colligi potest, scriptorem hoc 
loco Dexippum esse secutum. 2 ) Quamquam ut falsi nominis culpa 
in scriptorem ipsum conferenda est, ita etiam falso loco illam rem 
posuit. 3 ) Nam quod refert mortem Misithei quem dicit causam 
buius incursus fuisse, — quod si verum esset, eum Gordiano III 
factum esse comprobare poterat — ei rei non est magnum mo- 
mentum tribuendum, quia in tempore definiendo non eodem Dexippo 
auctore usus est. A quo Gordiani III socer „Ttf.irjOLxXijg ii ap- 
pellatus esse videtur, quae nominis forma apud Zosimum I, 17.2; 
18. 2. haud dubie Dexippum secutum legitur; ^TifirjooYlrjg" apud 
Zonaram XII, 18 e v TtfttooY.Xf t g" quod invenitur in Synopsi Sathae 
p. 36 enatum est, quae illud ex Zosimo bausit. 4 ) At Jordanes 
16, 91 illam invasionem, de qua v. Gord. 31. 1 agitur, Philippi 
temporibus adscribit. Cuius narrationem admodum confusam eis, 
quae de Marcianopoli condita profert, ex Ammiano Marcellino 5 ) 
depromptam , esse comprobatur, qui ipse Dexippo usus est.°) 

Philippus enim, victoria illa praeclarissima quam de Carpis 
adeptus est elatus, ne annua constituta Gotis solveret, recusavisse 

dia cepisse putavit, sed Pick I p. 3sq. mensem Julium sive Auguetum a. 246 
eius initium fuisse comprobavit. cf. Mionnet I, p. 350 nr. 1; 2; II. Suppl. 
p. 33—37; Coh., Philippus 25u— 257; V,p. 171 nr. 92—96. Daciae rudes nummi 
utrum a barbaris, qui tum sive Gordiano imperatore hac in provincia agros 
acceperant, an a colonis iam antea ibi collocatis percussi sint, non potest 
diiudicari. Nummi Gordiano III imperatore signati apud Eckhel. VII, 
p. 316, Coh. 163; Philippo imperatore percussi apud Eckhel. VII, p. 329 
— Coh. 38. 

1) cf. quae KOpke, deutsche Forschungen p. 38, Muellenhoff in Jordane 
a Mommseno edito p. 146 8. v. «Argaithus'' hac de ro scripserunt. 

2) cf. Mommsen, Hcrm. XXV, p. 261 adn. 3. 

3) Quod Peter in editione sua recte significavit. 

4) Fere omnia, quae Zonaras de Gordiano III tradit, originein trahit e 
Synopsi Sathae: Zonar. XII, 1$ ed. Dindorf III, p. 129, 28 — p. 130, 21 = 
Synops. Sath. p. 36. 20 — p. 37, 4. 

5) XXVII, 4. 12. 

6) Ut a Dexippo (fr. 18), Ammiano, Jordane Traiani soror falso no- 
mine Marciao appellatur. 

videtur 1 ); neque vero finibus ab eis defendendis providit.' 2 ) Ostro- 
gota autem, qui bellura optirae paraverat, Gotorum exereitum, cui 
praeerant Argaithus et Gunthericus 3 ), a. 247 in Moesiam inferio- 
rem 4 ) iramisit. Qua provincia late vastata Goti Marcianopolim 
obsederunt, cui Maximus natione Thrax praefectus erat 5 ); qui urbem 
a Menophilo optime munitam r ') ita defendit, ut barbari, quibus 
neque usus aut peritia neque instrumenta ad obsidionem neces- 
saria erant, infecta re redirent. Jordanes 7 ) enim quod narrat, 
Gotos grandi pondere auri ab obsessis accepto discessisse, obtegere 
conatur, eos in oppugnanda urbe nihil profecisse.*) 

Quibus temporibus ut propter tributa viribus incolarum maiora 
in oriente ad Iotapianum imperatoris dignitas delata est, ita haud 
dubie propter calamitatem illo Gotorum incursu obortam Marinus 
Pacatianus, Pannoniae et Moesiae praefectus, imperator declaratus 
est.Q) Qui tam inertem imperatorera sepraebuit, ut paulo post a 
militibus necaretur. 10 ) Goti autem ne longius progrederentur, pro- 
hibiti sunt a Gepidis, qui eorum fines aggressi sunt. 11 ) Burgun- 
diornm enim pars eo tempore a Vistula ad Pontum profecta esse 

1) Si Jordani (Get 16, S9) fidem babere possumus. 

2) Zos. 1, 23. l. 

3) V. Gord. 31. I „Argunt" Scytbarum regem fuisse narrat, sed Jordanes 
16, 91 Argaithum et Gunthericum, ipsos non reges. abOstrogota rege exercitui 
esse praefectos tradit. Quomodo Cassiodorus, Jordanis auctor, opus suum 
composuerit, inde colligi non potest, quia ei ipsi scr. b. Aug. loco minus fidei 
est attribuendum; sed cf., quae hac de re Bessel p. 117, Gutscbmid, Kleine 
Schriften V, p. 23S iudicaverunt. 

4) Haud scio,an Jordanes, quia in vicem ,,secundam Moesiam" falso „de se- 
cundo Moesiam" legit, ex una in vasione duas fecerit, id quod censet Gibbon, the hi- 
story of the decline and fall of the romain empire. I, p. 1<)2. adn. f. ; cf. Bessel p. 1 1 8. 

5) Jord. 16, 92; Dex. fr. 18; cf. Dind. I, p. 179. 

6) cf. p. 22. 

7) 16, 92. 

8) Quo Gotorum impetu haud scio an Philippus commotus sit, ut illarum 
regionum melius defendendarum causa Philippopolim colonia eo deducta con- 
firmaret. Quod nummi coloniae sub Philippo percussi (cf. Eckhel. II, p. 44 =» 
Mionnet. I, p. 419 nr. :<59) eo imperatore factum esse comprobant, scilicet a. 
248, cum tradat Eus.-Hieron. 2264: ,,Filippus urbem nominis sui in Thracia 
construxit"; cf. Zumpt , commentationes epigraphicae I. Berlin 1850, p. 435; 
Marquardt, Staatsverw. I, p. 316. 

9) Zos. I, 20; 21; Zonar. XII. 19. 

10) Zonar. XII, 19. 

11) Jord. c. 17. 

videtur, fortasse una cum Boranis et Herulis, qui paulo post in- 
cursionibus a Gotis factis interfuerunt. Itinere autem ad meridiem 
converso l ) in Gepidas inciderunt, qui iam belli Marcomannici par- 
ticipes fuisse putari possunt, tum trans Carpatos 2 ) babitabant. 
Burgundios autem a Fastida Gepidarum rege victos in Gotorum 
dicionem tum venisse nescio an inde conicere liceat, quod postea 
eos sequuntur. 3 ) Quo successu quia erat elatus et novis agris 
egebat, Fastida bellum intulit Gotis, quibuscum ad Alutam pug- 
natum est. 1 ) Unde concludi potest, quia Goti tum in provincia 
Dacia hoc flumen accoluisse non notum est, eo ipso tempore 
Fastidam bellum coepisse, quo eorum plurimi in Moesia pugna- 
bant; qui de hoc certiores facti reverterunt et cum Gepidis ob- 
viam euntibus ad Alutam pugna concurrerunt. Gepidae autem 
victi in sedes suas redierunt, e quibus non multo post profecti 
sunt 5 ); Jordanis temporibus regiones circa Tisiam et Marisiam 
sitas, quae fuerant antea provinciae Daciae, tenebant.' 3 ) 

Cum bis rebus tum Marino imperatore declarato Philippus 
impulsus est, ut C. Messium Decium Traianum in ea loca mitte- 
ret, qui milites severa disciplina coercitos ad pristinam fidem 
reduceret. 7 ) Qui postquam invitus hoc mandatum subiit, graviter 
iu eos consuluit, qui Marini partibus studuerant. 8 ) Quorum singuli 
certe exercitu relicto ad Gotos transierunt, unde nescio an Jordanis 
narratio originem traxerit, qua totum fere exercitum Romanum desci- 
vissedicit. 0 ) Ceteri autemmilites, qui culpae essentconscii, ut commi- 
litonum sortem vitarent, in Decium primo recusantem imperatoriam 
dignitatem detulerunt. 10 ) Qui exercitu instructo contra Philippum 
profectus ad Veronam eum imperio et vita privavit. 

1) Jord. c. 17; Kropatschek, do Gepidarum rebus p. 15sqq. 

2) cf. Schafarik I, p. 431. 

3) Zos. I, 27. 1; 31. 1, ubi Urugundos Burgundios csse iudicandos censeo; 
cf. Schafarik I, p. 422; Derichsweiler, Gesch. der Burgundcn. Muenster 1863. 
p. 153 adn. 1; p. 154 adn. 16; Wiet.-Dahn I, p. 219; Mamert. genethl. c. 17; 
aliter aentiunt Zeuss p. 695 et Jahn, Geschichte der Burgundionen I. p. 29. 

4) Jord. 17, 99. 

5) cf. t. Claud. 6, 2; v. Prob. 18; Mamert., genethl. Max. 17. 

6) Jord. 5, 35; 12, 73; 22, H3. 

7) Zos. I, 21; Zon. XII, 19. 

8) Zos. I, 21. 3. 

9) Jord. 16, 90. 

10) Zos. I, 21. 3; Zon. XII, 19. 

Atque Decium a. 248 esse imperatorem declaratum e trib. 
pot. IVinCILII, 4957; 4958 colligi potest; sed tabulis publicis 
tribuniciae potestates ab a. 249 sunt numeratae. 1 ) Nummis 
Alexandrinis Decii, in quibus Lr scriptum exstat, quod non 
sunt conservati 2 ), eum ante diem XXIX. mensis Augusti a. 251 
mortuum esse verisimile fit; ad tempus autem accuratius definien- 
dum v. Val. 5, 4 nibil aflfert, quae hoc loco omnino nulla fide 
digna sit. Quare, cum scriptores in eo consentiant, Decium paulo 
minus duos annos imperatorem fuisse 3 ), Philippum fere mense 
Augusto a. 249 ineunte necatum esse puto. 4 ) 

Quibus rebus in imperio Romano gestis Goti denuo ad aggre- 
diendos fines concitati esse videntur. Bello summa vi parato una 
cum finitimis gentibus 5 ), e quibus Carpi nominantur 6 ), in agros 
Romanos invaserunt. Quo de consilio certior factus Decius, for- 
tasse iam a. 249, filium Herennium Etruscum Decium misit in 
Illyricum 7 ), ut copias illic collocatas ad eos pellendos pararet; 
neque tamen proelia ante a. 250 commissa esse censeo. Decius 
vero ipse nondum ad bellum gerendum profectus est, quia Romae 
muros aedificandos curabat, ut tradit Aurelius Victor s ), sed mea 
quidem sententia quod in Gallia seditio orta erat, quam ad com- 
primendam illuc iter fecerat. ,J ) In Gallia nonnibil temporis mora- 
tus a. 250 10 ) demum Gotos aggredi potuit. 

1) cf. Mommsen, bull. deirinst. arch. 1865, p. 27 sq.; Schiller I, p. 803 
adn. 3; sed Stobbe, Philol. XXXII, p. 67 et SadSe p. 34 has inscriptiones 
falsas esse sine probabili causa censent. 

2) Sallet, dieDatender alexandrin. Kaisermunzen. Berlin 1870. p. 66 eq. 

3) Quos enumerat Sad£e p. 30. 

4) Sad6e p. 30 die X. m. Aug. eum esse mortuum censet. 

5) Jord. 16, 21. 

6) Lactant., de mortibus pers. c. 4. 

7) Aurel. Vict. 21). 1; cf. nummos, in quibus „Exercitus Inlyricua" legi- 
tur apud Eckhel. VII, p. 344; Coh. 37; 38; 70; „Genius Illyrici" et „Genius 
exercitus Illyriciani" apud Eckhel. VII, p. 344; Coh. 43—69; V, p. 216 nr. 6. 

8) 29, 1. 

9) cf. P^utrop. IX, 4 ; fortasse huc spectant Decii nummi, in quibus le- 
gimus „Victoria Germanica" apud Eckhel. VII, p. 345. Coh. 122; Hostiliani 
apud Eckhel. VII, p. 352; Coh. V, p. 233 nr. 70; Herennii apud Eckhel. VII, 
p. 349; Coh. V, p. 221 nr. 41. Schiller I, p. S05 adn. 6 putat eos ad Gotos 
pertinere, qui tamen Germani non appellantur. 

10) Decio Roma digresso a. 250 Valens quidam tumultum molitos est 
(Vict. 29, 3) ; in inscriptione enim hoc anno incisa (CIL XI 3088) Deciorum 

Hoc tempore illis praefuit rex Cniva, qui exercitum duas in 
partes diviserat, quarum alteram ad Moesiam vastandam misit, 
alteram, quae erat septuaginta milium militum, ipse Novas paulo 
supra Iatri ostium sitas duxit, cui oppido Trebonianus Gallus 
auxilio venit. Goti autem secundum Iatrum contra Nicopolim 
firmissimam urbem iter fecerunt, in quam etiam Gallus, ut videtur, 
se receperat. 1 ) Quam dum Cniva obsidet, alter illorum exercitus 
Moesia vastata ad meridiem profectus Philippopolim oppugnavit. 
Singuli autem eorum greges Tbraciam et Macedoniam pervagati 
sunt. 2 ) Interea Decius Gallico tumultu sedato, ut illis de regio- 
nibus hostes depelleret, adventavit; et cum Goti urbium obsiden- 
darum non essent periti, tempus nactus est, quo provincias fini- 
timas ab hostibus defendendas curaret. Recte autem cum quanti 
esset momenti his ipsis temporibus Thessalonice intellegeret, ad 
eam firmandam coloniam misit. n ) Graeciam vero ut tueretur, Decius 
Thermopylas firmari iussit praesidio, cui admodum iuvenem M. 
Aurelium Claudium, qui postea imperator factus est, praefecisse 
dicitur. 

Quae res quamquam litteris 4 ) per se minore fide dignis est 
tradita, tamen, et quia Decius aliarum quoque provinciarum saluti 
prospexit, et quia invasione a. 253 facta it *rum statim in Ther- 
mopyli8 praesidia collocata sunt, non ficta mihi esse videtur. 

Deinde ut Daciam a Carpis ingressis-') liberaret, hanc in 
provinciam copias misit, quae rem bene gesserunt °) ; Decius ipse 

nomina erasa sunt, quod Mommsen, bull. delT Inst. arch. 1865 p. 27 sq. sedi- 
tione illa csse effectum censet 

1) Jord. 18, 101. 

2) Vict. 29, 2. Thes8alonicen tum esse obsessam putant Hcrtzberg, 
Griecbenland unter der Herrschaft der Roemer. Halle 1875 III, p. 147 et 
Mommsen V p. 219, sed Ammianus, quo auctore nituntur, non ad bellum 
Decio imperatore gestum spectat (XXXI, 5. 16). 

3) cf. Mionnet III. Suppl. p. 165sq. nr. 1073—1075; the greec coins in 
the britisch museum, t. Macedonia p. 128; cf. Tafel, de Thessalonica eiusque 
agro Berlin 1839. p. XXXVIII; Mommsen, Arch.-epigr. Mitt. XVII (1894) 
p. 118. Marquardt, Staatsverw. I, p. 320 Kckhelium II, p. 80 secutus falso 
putat Valeriano imperatore coloniam deductam esse. 

4) V. Claud. 16. 

5) Lactant, de m. pers. 4. 3. 

6) Nomen Dac. max. ei inditum est: C I L II, 4957; 495S; in inscrip- 
tione a. 250 Apuli incisa (C I L III, 1176) Decius restitutor Daciarum ap- 
pellatur. In nummis legitur Dacia apud Eckhel. VII p. 343; Coh. 12—29! 

contra Cnivam profectus eum ad Nicopolim vicit •), qua in pugna 
triginta milia Gotorum necati eese dicuntur.' 2 ) Qua re ille a 
Nicopoli obsidenda decedere coactus in Haemum se recepit »), ut 
alterum exercitum, qui Philippopolim oppugnabat, secum coniun- 
geret. Decius autem magnis itineribus Philippopolim contendit 4 ) 
litteris ad L. Priscum eius urbis praefectum mis6is, quibus ut 
fortiter urbem defenderet eum cohortatus se ipsum splendidissimam 
victoriam ad. Nicopolim adeptum brevi eo perventurum esse 
docuit. 5 ) Quare cum Romanorum animi essent confirmati, Goti 
fama de Cniva victo et de Decio adveniente allata Philippopoli 
abierunt ,; ) et cum rege se coniunxerunt. Qui ad Beroeam, quod 
oppidum ad Haemi fauces situm est, Decium inopinantem adortus 
tantam ei attulit cladem, ut Goti, ne longius progrederentur, 
prohiberi non possent. 7 ) Tunc vero Cniva iterum Philippopolim 
aggressus Prisci proditione cepit, qui imperator declaratus contra 
Decium se pugnaturum pollicitus est") Qua in urbe centum milia 
hominnm eorumque multi nobiles et magnae divitiae in Gotorum 
potestatem venerunt. 9 ) Sed dum Goti longe lateque agros Ro- 
manos diripiunt, Decius in Moesiam se receperat et Gallo secum 
coniuncto 10 ) exercitum de integro ordinatum a tergo eorum collo- 
caverat, ut eos reditu intercluderet. Quo commoti illi redierunt 
et frustra cum Decio de pace egisse 11 ) dicuutur. Ad Abrytum 
aut Forum Sempronii 12 ) in regione, quae hodie Dobrudscha 

V. p. 206 di\ 1 et Dacia Felix apud Eckhel. VII, p. 343; Coh. 30—36. For- 
tasse Apulum tum est iterum colonia missa: Col. nova Apulensis C I L 
111 1176; cf. Gooss., Progr. Schaessburg 1878. p. 56. 
t) Jord. 18, 101; Dex. fr. 19. 

2) Sync. p. 705. 

3) Jord. 18, 101. 

4) Jord. 1. c. Ea urbs paulo ante aPbilippo colonia confirmata erat; cf. 
p. 26. adn 8. 

5) Dex. fr. 10. Priscum illum esse eundem ac fratrem imperatoris Phi- 
lippi, Scbiller I, p. 806 adn. 3 sine ulla causa idonea opinatus est. 

6) Dex. fr. 20. 

7) Jord. 18, 101. 

8) Jord. 18, 103; Victor. 29, 2; Polemius Silvius latcrc, Mon. Germ. 
IX, l p. 521. 

9) Ammian. XXXI, 5. 17; Zos. I, 24. 2. 
10) Jord 18, 102; 103. 

U) Zon. XII, 20. 

12) Hierocles p. 636 et Prosper Aquitanus a. 251 tradunt hoc oppidum in 

nominatur, haud procul a magna palude Decius eis obstitit; Gallo 
Istri ripas custodiendas comniiserat, ne victi effugerent. Sed 
iteram Goti a proditore adiuti sunt; Gallus enim clam cum hos- 
tibus de Decio necando et imperatoris diguitate in ipsum defe- 
renda tractavit. Ac primum quidem pugna oborta, quamquam 
initio Decius Herennius iuvenis necatus est Homani prospere 
pugnaverunt, sed postquam a Gallo, ut Gotos trans paludem 
collocatos aggrederetur, illectus est, Decius in eam immersus 
mortuus est, et una cum eo magna pars Romanorum barbarorum 
telis interfecti sunt; corpora autem imperatoris eiusque filii ne 
reperiri quidem potueruut.-) Quae pugna circa ineuutem mensem 
Augustum a. 251. commissa est. :! ) 

Omnium optime de hoc bello Syucellus scripsit secutus De- 
xippum, qui idem per Ammianum Jordauis auctor fuit 4 ); Zosimus 
autem Dexippo parum diligeuter usus est. Quod ab illis omnibus 
aliquantum dissentiuut, de pugnae loco nihil proferunt, corpora 
vero imperatorum reperiri uon potuisse soli coutenduut, Georgius. 
Leo, Cedrenus, Zonaras ab uno eodemque, haud dubie Petro Pa- 
tficio, belli descriptionem repetivisse cognoscuutur- 

Decius igitur, qui ad imperium Komanum a Gotis defenden- 
dum unus erat idoneus, primus imperator pugna cum barbaris com- 
missa necatus est; milites autem C. Vibium Trebonianum Gallum, qui 
suos prodiderat, imperatorem declaraverunt; qui turpissimis con- 
dicionibus cum Gotis pacem pepigit, qua iis liceret praedam et 

Moesia fuisse, accuratius scribit Procopius, de aediticiis IV, 11 p. 3»)8 id in 
Scythia minore fuisse; cf. Tomaschek, Pauly- Wissowa, Real Enc. I, p. 116. 
1) Victor 29, 5; Jord. IS, 103. 

2> Euseb., or. ad sanct coet. c. 24 pugnam in barbarorum finibus esse 
factam scribit; quocum consentiunt Vict. 29, 4; Kutr. IX, 4; Oroe. VII, 13. 3. 
Quod I, 23 Zosimu8 Romanos et Gotos ad Tanain pugnantes facit, Dexippo 
minore diligentia usus esse videtur, qui fortasse Gotos a Tanai protectos 
esse rettulit. Praeter quos cf. Chronogr. a. 354; Ammian. XXXI, 13. 13; 
Euseb.-Hier. 2268; Epitomo 29,3; Jord 18, 103; Rom. 2s4; Prosper Aquita- 
nus a. 251; Cassiod. chron., Mon. Germ. IX, 2. p. 147; Chron Paschal. 
I, p. 505 (ed. Bonn.) a. 253; Nikephoros chron. p. 748 (ed. Bonn ) Jv 
<p6y(p*; Georg. Monach. p. 359 (ed. Muralti; Leon. Grammat. p. 76 (ed. Bonn.); 
Cedren. I, p. 453 (ed. Bonn.); Zon. XII, 20; omnino refutanda sunt, quae pro- 
fert Synopsis Sathae p. 37; cf. et Commodian., carmen apol. ?. 8o9sqq. 

3) cf. p. 28; Sadee p. 32 putat a. d VI. kal. Aug. id esse factum. 

4) cf. quao apud utrumque de Nicopoii condita dicta sunt; cf. p. 25 
adn. 6. 

captivos omnes, quorum plurimos Philippopoli ceperant 1 ), secum 
ducere; praeterea Gallus annua denuo se soluturum, barbari autem, 
se in futurum fines Romanos non aggressuros et de Dacia, quam 
quidem occupavissent, decessuros promiserunt. 2 ) Quae pax quam- 
quam probro atque dedecori erat Gallo, tamen a. 252 Romae 
videtur triumphum egisse. 3 ) 

1) cf. p. 30. 

2) Nummo Volasiani apud Goh. V. p. 269 nr. 30 inscriptum est Dacia; 
cf. de pace Zos. I, 24; Jord. 19, 106; Zon. XII, 21; cf. Sync. p. 705. 

3) Adventus Aug. et Adventus Augg. in nummis apud Eckhel. VII, 
p. 355, Coh. 1—5; V, p. 265 nr. 8; p. 266sq. nr. 1—3 descriptis legitur; v. 
praeterea Eckhel. VII, p. 356; Coh. nr. 97. 



VITA. 



Natus sum Augustus Emilius Bruno Rappaport die IV. m. 
Nov. a. h. 8. LXXV Berolini patre Adolfo matre Alma e gente 
Naumann. Mater vidua facta me puerum sextum annum agentem 
sola educavit, donec a. LXXXVIII viro optimo ac doctissimo 
Carolo Rothe nupsit, cui, quia patris munere in me summo amore 
ac peritia fungitur et studiis meis non minus quam mater favet, 
pium animum semper habebo. Fidem profiteor evangelicam. 

In oppido Saxo-Borussico, cui nomen est Koesen, eruditus 
ibique litterarum elementis in Raabii v. d. ludo privato imbutus 
puer tredecim annorum in scholam Portensem receptus sum, quae 
tum D. Volkmanni v. d. anspiciis florebat. Cui scholae clarissimae 
eiusque praeceptoribus in perpetuum sum devinctus. Vere a. XCV 
maturitatis testimonio instructus universitatem Berolinensem adii 
ibique per octo semestria historicis et philologicis studiis incubui. 
Docuerunt me viri doctissimi Breysig, Diels, Harnack, Hirschfeld, 
Huebner, Kekule de Stradonitz, Koehler, Lenz, Liesegang, de 
Richthofen, Scheffer-Boichorst, Schiemann, J. Schmidt, Spanna- 
gel, Stumpf, Vahlen, de Wilamowitz-Moellendorff, Winckler. 

Exercitationibus benigne aditum mihi praebuerunt Diels, Helm 
Hirschfeld, Koehler, Kretschmer, Thomas. Praeterea Scheffer-Boi- 
chorstii benevolentia factum est, ut seminarii historici per bien- 
nium essem sodalis ; seminario psychologico, quod a Stumpfio re- 
gitur, interfui per sex menses; ad exercitationes proseminarii 
philologici per ter sex menses benevolentissime me admiserunt 
Diels et de WilamowitzMoellendorff. 

Quos omnes viros optime de me meritos, potissimum eoa, 
qui ad exercitationes aditum mihi concesserunt, grato semper 
colam animo. Maximas vero gratias Hirschfeldio debeo, cuius 
doctrina ac benignitate in studiis meis per omnia haec semestria 
egregie adiutus sum. 



Digitized by Google 



Sententiae Controversae. 



i. 

Zos. I, 16. 1 Non. „twv de pla x^h^vog ev tij) nlelv (cod. 
Paris. nelv) a7toXo^4vcov" sed „twv de fila xeiy,oivog kv toj TtoXe- 
fieZv anoXofiivwv" esse legendum puto. 

II. 

Falso Mendelssohn ed. Zosimi p. XXXIII sqq. et Wachsmuth, 
Einl. in die alte Gesch. p. 675 negaverunt Zosimum Dexippi 
chronicis usum esse. 

III. 

Scipionem non m. Iunio ineunte (cf. Mommsen, Roem. Gesch. I 
p. 583 adn.) sed m. Iulio exeunte a. 218 ex Italia profectum esse 
censeo. 

IV. 

Valerianum ipsum profugam exercitum suum prodidisse falso 
Syncellus p. 715 (ed. Bonn.) memoriae prodidit. 

V. 

Henrici IV imperium maxime severitate, qua Henricus III in 
principes usus erat, labefactatum est. 

